### | | | | --- | --- | | | | | --- | | **Byråd** 23. februar 2016 Sagsnr. 710-2010-49026 Dok.nr. 710-2016-34808 Sagsbehandler DPMJAL | | 23.                 Esben Bech af kommunale fællesveje - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BY |
| Lovgrundlag |  |

###

**SAGENS INDHOLD**

Byrådsmedlem Klaus Bruun har sendt følgende forslag til
behandling:

’**Forslag om at aflyse omklassificeringen af de kommunale
fællesveje**

Sagen om omklassificering af fællesveje især i den vestlige
del af kommunen har efterhånden udviklet sig til et stort problem for byrådet.
Selvom man kan finde argumenter for at flytte ansvar fra kommunen til de
enkelte borgere (og her også grundejerforeninger), så er det åbenbart at mange
borgere hellere vil lade kommunen vedligeholde og snerydde vejene.

· Enhedslisten
foreslår derfor som det første, at omklassificeringen stilles i bero med
henblik på at skaffe finansiering, så omklassificeringen helt kan aflyses.

Et af formålene med omklassificeringen er at harmonisere
forholdene i kommunen. Det er, som det blev sagt på borgerødet i [adresse], jo
ikke rimeligt at borgerne i den østlige del af kommunen skal betale for at
borgerne i den vestlige del af kommunen får vedligeholdt og sneryddet deres
veje.

· Enhedslisten
vil derfor som det andet foreslå, at der sker en omvendt omklassificering af de
fællesveje, der allerede er privatiserede.  Det vil betyde, at alle
fællesvejeveje fremover vedligeholdes og sneryddes af kommunen – uanset hvor de
ligger i kommunen.

De to forslag – dels en aflysning og dels en omvendt
omklassificering – vil imidlertid koste kommunen penge. Ifølge Århus
Stiftstidende lørdag 23. januar vil det dreje sig om i alt 8,7 mio./året. Det
eneste rimelige er, at husejerne betaler denne regning, eftersom det jo kun er
husejerne, der får fordel af aflysningen og den omvendte omklassificering.

· Enhedslisten
vil derfor som det tredje foreslå, at grundskylden fra og med budget 2017 hæves,
så forhøjelsen giver et provenu på 8,7 mio. kr.

De tre forslag vil føre til en win-win-situation. Der er
ingen tabere, kun vindere. Heller ikke husejerne vil være tabere; ganske vist
skal de fremover betale mere i grundskyld, men de slipper for at vedligeholde
og snerydde deres vej – og det beløb grundskylden stiger, vil samlet set svare
til det beløb de sparer, fordi de ikke (længere) skal betale for
vedligeholdelse og snerydning.

· Enhedslisten
vil derfor som det fjerde foreslå, at forvaltningen indarbejder den nødvendige
stigning af grundskylden i budgetforslaget for 2017. Det svarer til en
forhøjelse på ca. 0,12 %.’

**INDSTILLING**

Borgmesterenindstiller
til Byrådet:

1.
At sagen drøftes.

**BESLUTNING**